12 Le rōna re fuoe kabelo. Ho tšoana le moapostola Pauluse le ba bang, Jehova o re file thōmo ka Mora oa hae. (Bala 1 Timothea 1:12-14.) Kaofela ha rōna re na le tlotla ea ho phatlalatsa litaba tse molemo. (Mat. 24:14; 28:19, 20) Ba bang ke basebeletsi ba nako e tletseng. Barab’abo rōna ba hōlileng tsebong ba sebeletsa liphuthehong e le bahlanka ba sebeletsang le baholo. Leha ho le joalo, beng ka uena ba sa lumelang le batho ba bang ba ka ’na ba nka tokelo ena e se ea bohlokoa, kapa ba u soma ha u bontša moea oa boitelo. (Mat. 10:34-37) Ha ba ka atleha ho u nyahamisa, u ka ’na ua belaella hore na boikitlaetso ba hao ke ba bohlokoa le hore na ruri u ka atleha ho phetha kabelo ea hao. Haeba seo se u etsahalla, ke joang tumelo e ka u thusang hore u mamelle?